Koliko turisti troše na ljetovanju, što im imamo za ponuditi te je li kod nas skuplje nego u Italiji, Španjolskoj, Grčkoj ili Crnoj Gori, vječno je pitanje. Na Jadranu je, posebno tijekom sezone sve skuplje, uvjerili su se u to svi koji su nogom onamo kročili, pa makar popili samo kavu. Spuštanje PDV-a na 10 posto nije, nažalost, rezultiralo i spuštanjem cijena. Koliko visoko one mogu otići, pokazuje primjer iz Dubrovnika. U tamošnjem caffe baru – buffetu Orlando, doduše na sjajnoj poziciji na samoj placi, cijene su ravne onima u Parizu, Rimu ili Veneciji. Štoviše, neke su još i više. Capuccino ondje stoji 31 kunu, bočica od 2,5 dl mineralne vode 28 kuna, veliki macchiato 26 kuna, Coca Cola 33 kune ...



Istina je da Dubrovnik ostavlja bez daha, no ostavljaju i njegove cijene. Neki će cijene dubrovačke kave usporediti s onom u Caffè Florian u Veneziji gdje je najjeftinija kava 3,5 eura, a cijene se penju i do 20-tak, no Orlando, ma koliko popularan bi,o nema tradiciju jedne od najstarijih kavana na svijetu poput venecijanske koja je ondje od 1720. godine i gdje će vas poslužiti vrhunsko osoblje. Osim toga na Trgu sv. Marka može se popiti espresso i za 2 eura, a ni bočica vode (od pola litre) ne stoji mnogo više od toga.



Kako god bilo, o dubrovačkim cijenama pročulo se i u Sloveniji jer su tamošnji portali prenijeli priču pod naslovom "S ovakvim računima turisti se vraćaju iz Hrvatske".

>>Cijene u trgovinama, kafićima, r >>Cijene u trgovinama, kafićima, restoranima i na tržnicama na našoj obali redovito rastu s početkom turističke sezone. Stoga ne čudi što svaki treći Hrvat smatra da ga na Jadranu svake godine "oderu". Kakva su vaša iskustva? Jeste li uočili previsoke cijene hrane i pića? Javite nam se na e-mail javi@vecernji.net. Opišite nam ili pošaljite fotografiju kako su vam nerealno visokim cijenama "ispraznili" novčanike. Najbolje ćemo rado objaviti!